《双阙》
宋代·胡融

朝游双阙下，遂登双阙上。
峻壁束清溪，石扇阖奔嶂。
旁通风云气，下蓄关键状。
高踰剑阁竦，狭过彭门壮。
我行季秋月，霜飙扫霾瘴。
崖枯水还壑，巴峡失清涨。
矫步凌丹梯，陟嶮神愈王。
作书遗家人，咋指悔狂妄。

作者简介：胡融，字小瀹，号四朝老农，宁海（今属浙江）人（《天台续集别编》卷四）。与李揆同时，生平不详。今录诗十四首。